OpenLLM-France/wikimedia huggingface dataset:
# Santiago Santamaría

Santiago Santamaría (22 d'agost de 1952 - 27 de juliol de 2013) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1982.

## Referències

* ↑ "Murió Cucurucho Santamaría", Clarín, 27 juliol 2013
* ↑ Santiago Santamaría a National-Football-Teams.com (anglès)
# Segundo García García

Segundo García García (Vegapujín, Murias de Paredes, província de Lleó, 13 de maig de 1874 - Lleó, 27 de juny de 1931) va ser un militar espanyol que, de soldat va arribar al rang de General de Brigada.

## Biografia

Pertanyia a una família humil, i el desembre de 1893 fou reclutat com a soldat. El març de 1894 fou incorporat al regiment de La Corunya, d'on l'octubre de 1895 fou destinat a les illes Filipines. El 25 de març de 1897 fou ascendit a sergent i allí conegué personalment al futur general Miguel Primo de Rivera. Va combatre els insurgents tagals a Cavite i a finals de 1897 fou destinat a Luzón. Allí el juny de 1898 va donar escorta a un nombrós comboi compost en la seva majoria per civils i ferits que es dirigien a Manila; en el trajecte van ser atacats per un nombrós contingent de rebels tagals, als quals va fer front solament amb el suport de quatre soldats a les seves ordres. Amb aquesta notòria desproporció de forces i tan escassos recursos militars, va aconseguir rebutjar als nombrosos rebels filipins gràcies a la determinació i l'encert de la seva estratègia, causant importants baixes a l'enemic, sofrint ell mateix importants ferides i només la pèrdua d'un soldat. Per aquesta increïble acció va ser condecorat amb la Creu Llorejada de Sant Ferran, màxima condecoració militar d'Espanya, el 1902.
En tornar a Espanya fou destinat al Regiment de Palència i el 1900 va passar a la reserva. En 1906 es va llicenciar en dret i ascendí a tinent. En 1910 ascendí a capità i fou destinat al Primer Dipòsit de Reserva de Cavalleria a Madrid. En 1913 ascendí a comandant i el 1916 participaria en les Juntes de Defensa. Continuà ascendint a tinent coronel el 1917 i a coronel el 1921.
Disconforme amb la proclamació de la Dictadura de Primo de Rivera el 1923, va participar en gairebé totes les conspiracions contra ella, raó per la qual sovint fou arrestat al Casino Militar. El 24 de juny de 1926 fou el director executiu d'un pronunciament militar i civil contra Miguel Primo de Rivera per tal d'enderrocar-lo, que seria conegut con "La Sanjuanada". Malgrat la gran varietat de persones implicades (el general Weyler, Eduardo Barriobero, Sánchez Guerra, el comte de Romanones) el cop va fracassar. La majoria dels implicats només foren multats, però Segundo García fou jutjat en consell de guerra el juliol de 1926 i condemnat a quatre anys de presó i separació del servei, juntament amb el capità Fermín Galán.
En 1929 li fou substituïda la pena de presó per la de bandejament. En febrer de 1930 fou amnistiat pel nou govern de Dámaso Berenguer i reincorporat al servei actiu en la IV Regió Militar. Després de la proclamació de la Segona República Espanyola fou nomenat director general de les Presons Militars de Madrid. Poc després del seu nomenament fou ascendit a general de brigada. Tanmateix, el 19 de juny de 1931 decidí passar a la reserva activa i s'establí a Lleó, on va morir sobtadament uns dies més tard.

## Referències

* ↑ La honradez como heterodoxia Arxivat 2015-09-23 a Wayback Machine., Diario de León
* ↑ «Segundo García García». Arxivat de l'original el 2016-03-03. [Consulta: 11 octubre 2015].
# Segundo Castillo

Segundo Castillo és el nom dels següents personatges:
* Segundo Castillo Varela (1913-1993), futbolista peruà
* Segundo Alejandro Castillo (1982-), futbolista equatorià
# Zhao Yiman

Zhao Yiman (xinès simplificat: 赵一曼, pinyin: Zhào Yīmàn), (Xuzhou, 25 d'octubre de 1905 - 2 d'agost de 1936) va ser una combatent xinesa contra l'Exèrcit Imperial Japonès al nord-est de la Xina, ocupat per l'estat titella japonès de Manchukuo. Va ser capturada i executada per les forces japoneses el 1936. A la Xina se l'ha arribat a considerar una heroïna nacional. El 1950 es va rodar una pel·lícula sobre la seua vida. Ell 2005, s'estrenà My Mother Zhao Yiman, basada en els records del seu fill.

## Biografia

El seu nom de naixement era Li Kuntai (李坤泰), sent filla d'una rica família de la província de Sichuan.
Es va unir al Partit Comunista de la Xina el 1926. Un any després, al setembre de 1927, va viatjar a la Unió Soviètica per estudiar a la Universitat Sun Yat-sen de Moscou. Casada amb el seu company Chen Dabang, van tornar a la Xina en l'hivern de 1928, i van participar en una xarxa clandestina comunista a Xangai, i després a la província de Jiangxi. Després de l'Incident de Mukden, va ser enviada a el nord-est de la Xina per a iniciar la lluita contra l'ocupació japonesa. Va canviar el seu nom a Zhao Yiman per evitar implicar la seua família.
El novembre de 1935, l'Exèrcit Imperial Japonès i les tropes de Manchukuo van envoltar les forces xineses al nord-est. Zhao Yiman, qui era comissària política en un dels regiments, va resultar greument ferida. Diversos dies més tard, els japonesos van trobar a Zhao en una granja on es recuperava. En la lluita subsegüent, va ser ferida de nou i capturada. Zhao va ser torturada després d'una discussió amb els interrogadors. En vista de la seua resistència, els japonesos la van enviar a un hospital per a que rebera tractament. Allà, Zhao va persuadir a Han Yongyi, una infermera, i a Dong Xianxun, un guàrdia, per a que l'ajudaren a escapar. Va fer-ho, però seria capturada novament pels japonesos a no molta distància de la base guerrillera, i patiria encara més tortures pel seu intent de fugida. Va ser executada pels japonesos el 2 d'agost de a 1936. Abans de l'execució, va escriure una carta de comiat al seu fill Ning'er, el qual la va sobreviure. El guàrdia que va ajudar a Zhao a fugir, Dong, també moriria poc després a la presó, havent patit tortures.

## Galeria

* Cartell de la pel·lícula de 1950 Zhao Yiman, protagonitzada per Shi Lianxing.
* Zhao Yiman i el seu fill Ning'er.

## Referències

* ↑ «70 Seconds, 70 Years: The story of Zhao Yiman». CGTV Africa, 16-08-2015.
* 1 2 3 4 5 6 7 8 «Anti-Japanese Fighter Zhao Yiman Unflinching in the Face of Death». All China Women's Federation, 29-04-2015. Arxivat de l'original el 2020-02-21. [Consulta: 20 abril 2020].
* ↑ «Peace wall symbolizes brighter tomorrow». China Daily. Arxivat de l'original el 24 d'octubre de 2012. [Consulta: 4 abril 2009].
# Santuari de Loiola

El Santuari de Loiola, (en basc: Loiolako Santutegia), és un conjunt arquitectònic construït entre els segles xvii i xviii en estil barroc xorigueresc al costat del lloc de naixement de sant Ignasi de Loiola, fundador de la Companyia de Jesús.
El santuari es troba al llarg del riu Urola al municipi d'Azpeitia (Guipúscoa, País Basc). Va ser dissenyat per l'arquitecte italià Carlo Fontana com un petit Vaticà i va ser construït pels mestres bascos Martin de Zaldua, Sebastian Lekuona i Ignacio Ibero.
Ignasi de Loiola, fill del senyor de Loiola Beltrán Ibáñez de Oñaz i de Marina Sánchez de Licona, va néixer el 1491 a la casa familiar de Loiola. L'any 1521 i després de passar una convalescència a la casa familiar per una ferida en defensa del castell de Pamplona, decidí canviar de vida fins que el 1540 fundà la Companyia de Jesús.
Després de la seva mort el seu lloc de naixement va esdevenir un lloc de veneració. Al segle xvii la casa familiar va ser donada a la Companyia de Jesús, que va construir al seu voltant el Santuari de Loiola.

## Galeria

* Plànol del santuari
* Cúpula de la basílica
* Interior de la basílica
* Entrada principal
* Vista exterior

## Referències

* ↑ «Complex Monumental del Santuari de Loiola». Terra Ignasiana. [Consulta: 5 octubre 2014].

## Vegeu també

* Santuari d'Arantzazu
* Ermita de Santa Maria de Zumarraga (La Antigua)

## Enllaços externs

* Web Santuari de Loiola
# Santuari de Hikawa-Naka

El santuari de Hikawa (氷川神社, Hikawa-jinja), també conegut com a santuari de Hikawa-Naka (仲町氷川神社, Naka-chō jinja) és un santuari xintoista del barri de Senju-Naka-chō, al districte especial d'Adachi, a Tòquio, Japó. L'edificació està construïda segons l'estil arquitectònic tradicional shinmei zukuri.

## Deïtats consagrades

* Susanoo

## Història

El santuari fou construït en algun moment entre els anys 901 i 923, durant l'era Engi. Originàriament localitzat al sud-est de la ubicació actual, es traslladà al lloc contemporàni l'any 1616.
Dins del santuari hi ha un santuari auxiliar o setsumatsusha anomenat "santuari de Sekiya". Es creu que aquest setsumatsusha es trobava originalment a l'actual barri de Senju-Sekiya-chō, però que acabà sent traslladat a l'actual santuari de Hikawa.

## Referències

* ↑ http://www.tokyo-jinjacho.or.jp/adachi/2856/
* ↑ https://jinja.tokyolovers.jp/tokyo/adachi/nakacho-hikawajinja
* ↑ https://tesshow.jp/adachi/shrine_senju_nakamachi.html
# Satakunta (històrica)

Satakunta (llatí Finnia Septentrionalis o Satagundia) és una província històrica de Finlàndia. Limitava amb la Finlàndia Genuïna, Tavastia i Ostrobòtnia, així com amb el Golf de Bòtnia.
La Satakunta històrica es troba a les àrees de la moderna província de Satakunta i la majoria de Pirkanmaa, així com a petites àrees de Finlàndia Central i Ostrobòtnia del Sud.
# Selecció neerlandesa de corfbol

La selecció neerlandesa de corfbol és dirigida per la Koninklijk Nederlands Korfbalverbond (KNKV) i representa Països Baixos a les competicions internacionals de corfbol. La federació va ser fundada l'any 1903 i té la seu a Zeist.
L'onze de juny de 1933 va ser una de les fundadores de la Federació Internacional de Corfbol juntament amb la Federació belga.
És la gran dominadora d'aquest esport a nivell mundial. Ha guanyat 8 dels 9 Campionats del Món disputats i els 5 campionats d'Europa.

## Història

Campionat del Món :
| Any | Campionat | Seu | Classificació |
| 1978 | 1r Campionat del Món | Amsterdam (Països Baixos) | Campiona |
| 1984 | 2n Campionat del Món | Anvers (Bèlgica) | Campiona |
| 1987 | 3r Campionat del Món | Makkum (Països Baixos) | Campiona |
| 1991 | 4t Campionat del Món | Anvers (Bèlgica) | 2a plaça |
| 1995 | 5è Campionat del Món | Nova Delhi (Índia) | Campiona |
| 1999 | 6è Campionat del Món | Adelaida (Austràlia) | Campiona |
| 2003 | 7è Campionat del Món | Rotterdam (Països Baixos) | Campiona |
| 2007 | 8è Campionat del Món | Brno (República Txeca) | Campiona |
| 2011 | 9è Campionat del Món | Shaoxing (Xina) | Campiona |
World Games :
| Any | Campionat | Seu | Classificació |
| 1985 | 2ns World Games | Londres (Anglaterra) | Campiona |
| 1989 | 3rs World Games | Karlsruhe (Alemanya) | Campiona |
| 1993 | 4ts World Games | The Hague (Països Baixos) | Campiona |
| 1997 | 5ns World Games | Lahti (Finlàndia) | Campiona |
| 2001 | 6ns World Games | Akita (Japó) | Campiona |
| 2005 | 7ns World Games | Duisburg (Alemanya) | Campiona |
| 2009 | 8ns World Games | Kaohsiung (Taiwan) | Campiona |
Campionat d'Europa :
| Any | Campionat | Seu | Classificació |
| 1998 | 1r Campionat d'Europa | Portugal | Campiona |
| 2002 | 2n Campionat d'Europa | Catalunya | Campiona |
| 2006 | 3r Campionat d'Europa | Budapest (Hongria) | Campiona |
| 2010 | 4t Campionat d'Europa | Països Baixos | Campiona |
| 2014 | 5è Campionat d'Europa | Portugal | Campiona |

## Referències

* ↑ «Federació de Korfbal dels Països Baixos a l'IKF» (en anglès). IKF.
* ↑ «Història del Campionat del Món de Korfbal» (en anglès). IKF. Arxivat de l'original el 2013-09-20. [Consulta: 7 novembre 2011].
* ↑ «Nederland wereldkampioen korfbal» (en neerlandès). Telegraaf, 10-11-2007.
* ↑ «Korfballers voor achtste keer wereldkampioen» (en neerlandès). de Volkskrant, 05-11-2011.
* ↑ «Història del Korfbal als World Games» (en anglès). IKF.
* ↑ «Història del Campionat d'Europa de Korfbal» (en anglès). IKF. Arxivat de l'original el 2013-09-20. [Consulta: 7 novembre 2011].
# Zola (cràter)

Zola és un cràter d'impacte en el planeta Mercuri de 70 km de diàmetre. Porta el nom del novel·lista francès Émile Zola (1840-1902), i el seu nom va ser aprovat per la Unió Astronòmica Internacional el 1979.

## Referències

* ↑ «Zola». Gazetteer of Planetary Nomenclature. United States Geological Survey, 14-10-2016. [Consulta: 6 juny 2017].

## Vegeu també

* Llista de cràters de Mercuri
# X10 (llenguatge de programació)

X10 és un llenguatge de programació desenvolupat per IBM al Centre d'investigació Thomas J. Watson com a part del programa Sistemes de Computació d'Alta Productivitat del DARPA. Els seus autors principals són Kemal Ebcioglu, Vijay Saraswat i Vivek Sarkar. Arxivat 2011-04-14 a Wayback Machine.
X10 està dissenyat específicament per a programació paral·lela. És un "subconjunt estès" de Java, que s'assembla força a ell en molts la majoria d'aspectes, pero que inclou suport addicional per a vectors i concurrència. X10 fa servir un model d'espai d'adreces global particionat. Suporta tant la programació orientada a objectes com la no orientada a objectes.
X10 fa servir el connector de relació de pare i fill per a les tasques per a prevenir l'estancament que es dona quan dos o més processos esperen la finalització de l'altre per a poder completar-se. Una tasca pot generar una o més tasques filles, que al seu temps poden tenir fills propis. Els fills no poden esperar que un pare finalitzi, però un pare pot esperar a un fill fent servir la comanda "finish".

## Referències

* ↑ Biever, C. "Computer revolution poses problems for programmers", New Scientist (Vol 193, Number 2594)

## Enllaços externs

* X10 home page
* Vivek Sarkar's X10 slides
* HPCS program Arxivat 2012-11-21 a Wayback Machine.
* GPLed X10 prototype
# Yucca flaccida

Yucca flaccida és una espècie de planta amb flor dins la família Asparagaceae, és una planta nativa de l'est d'America del Nord des d'Ontario i Maryland fins a Florida i Texas. També està naturalitzada a Polònia. Arriba a fer 55 cm d'alt i és un arbust sense tija amb una roseta basal amb fulles punxegudes de fins a 55 cm de llargada.A l'estiu fa llargues panícules de flors amb forma de campana per sobre de les fulles.
L'epítet específic flaccida significa "feble", referint-se a les fulles que de vegades es pleguen sota el seu propi pes.
Alguns especialistes consideren Y. flaccida com una varietat botànica o forma de Y. filamentosa, i no pas espècies separades. Both are cultivated and valued as architectural plants.
Estan disponibles nombrosos cultivars alguns amb la fulla variegada com 'Golden Sword' i 'Ivory' han guanyat el premi de la Royal Horticultural Society: Award of Garden Merit.

## Referències

* ↑ «International Plant Names Index (IPNI) -Yucca flaccida». [Consulta: 17 maig 2013].
* ↑ Tropicos, Yucca flaccida
* ↑ Kew World Checklist of Selected Plant Families
* 1 2 RHS A-Z encyclopedia of garden plants. United Kingdom: Dorling Kindersley, 2008, p. 1136. ISBN 1405332964.
* ↑ Harrison, Lorraine. RHS Latin for gardeners. United Kingdom: Mitchell Beazley, 2012, p. 224. ISBN 9781845337315.
* ↑ «Flora of North America (FNA) - Yucca flaccida». [Consulta: 17 maig 2013].
* ↑ «RHS Plant Selector - Yucca flaccida 'Golden Sword'». [Consulta: 10 juny 2013].
* ↑ «RHS Plant Selector - Yucca flaccida 'Ivory'». [Consulta: 10 juny 2013].
# Yucca desmetiana

Yucca desmetiana o Iuca de De Smet és una espècie del gènere de iuca de la família de les Asparagàcies, originària del nord de Mèxic (des de Chihuahua fins a Aguascalientes i llevant) fins a San Luis Potosí i Tamaulipas.
Es cultiva com a planta ornamental en molts llocs a causa del seu fullatge de colors. Les fulles són de color blau grisenc quan són joves, que es tornen de color borgonya a mesura que maduren. Requereix poc manteniment, amb baixos requisits d'aigua. És adequada com a límit de jardins en sòls sorrencs i també com a planta en test per pati o passadís.

## Referències

* ↑ «Iuca de De Smet». Guia del verd urbà. Diputació de Barcelona.
* ↑ Gentry, Howard Scott. USDA Agriculture Handbook no. 399. Agave Family in Sonora. 159, fig. 62 (en anglès), 1972.
* ↑ «El cultiu de la Yucca Desmetiana». Botanical online. [Consulta: 31 juliol 2019].
# Satchelliella trivialis

Satchelliella trivialis és una espècie de dípter pertanyent a la família dels psicòdids present a Europa (Espanya, França, les illes Britàniques, Bèlgica, els Països Baixos, Alemanya, Dinamarca, Noruega, Suècia, Finlàndia, Polònia, Àustria, Txèquia, Eslovàquia, Hongria i els territoris de l'antiga República Federal Socialista de Iugoslàvia) i Turquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ A list of macroinvertebrates in Dutch water types: A first step towards an ecological classification of surface waters based on key factors (anglès)
* ↑ Hasan Koç1, Rudiger Wagner i Alper Tonguç, 2007. Contributions to the Psychodinae (Diptera: Psychodidae) Fauna of Turkey. Acta Zoologica Bulgarica, 59 (2): 125-132
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ GBIF (anglès)
* ↑ PESI (anglès)
# Satchelliella stylata

Satchelliella stylata és una espècie d'insecte dípter pertanyent a la família dels psicòdids que es troba a Europa: els Alps a França i Àustria.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Satchelliella tjentistensis

Satchelliella tjentistensis és una espècie de dípter pertanyent a la família dels psicòdids present als territori de l'antiga Iugoslàvia. Va ser descrita per l'entomòloga S. Krek el 1970.

## Referències

* ↑ «Satchelliella tjentistensis (Krek, 1969)» (en anglès). Fauna Europaea.
* ↑ Wagner, Rudiger. «Satchelliella tjentistensis (Krek, 1969)» (en anglès). PESI.
* ↑ Krek, S. «Description de cinq espèces nouvelles de Psychodidae de Yougoslavie» (en francès). Bolletino della Associazione Romana di Entomologia, 25, 4, 1970, pàg. 87–95.

## Enllaços externs

* Myers, P.; Espinosa, R.; Parr, C. S.; Jones, T.; Hammond, G. S.; Dewey, T. A. «Satchelliella tjentistensis» (en anglès). The Animal Diversity Web, 2022.
# Satchelliella ussurica

Satchelliella ussurica és una espècie d'insecte dípter pertanyent a la família dels psicòdids que es troba a Àsia: el riu Bolshaya Ussurka al krai de Primórie (l'Extrem Orient Rus).

## Referències

* ↑ uBio (anglès)
* 1 2 Wagner, R., 1994. On a collection of Psychodidae (Diptera) from the Far East of Russia. Studia dipterologica. 1:75-92.
* 1 2 Catalogue of Life (anglès)
* ↑ uBio (anglès)

## Enllaços externs

* ION (anglès)
# Zubák

Zubák (en alemany: Subaken ; en hongarès: Trencsénfogas) és un poble i municipi del districte de Púchov a la regió de Trenčín, al nord-oest d'Eslovàquia.

## Etimologia

El seu nom prové del substantiu eslau «zub» (dent). Segons la tradició popular oral, el poble va ser fundat per un bandit que tenia dents molt grans. Aquesta reputació també es basava en el fet que en Zubák vivien famílies els membres de les quals tenien una gran mandíbula.

## Geografia

El municipi es troba a una altitud de 450 metres i té una superfície de 25.666 km².

## Història

Fonts històriques indiquen que hi havia una petita fortalesa als afores del poble a l'edat del bronze que controlava el camí cap a Moràvia, però no ha estat confirmat per investigacions arqueològiques.
Probablement el Regne d'Hongria va prendre el control d'aquesta zona al segle xi, que va passar a formar part de la regió fronterera amb Moravia. El 1241 els tàtars van destruir tota la zona. El rei Béla IV va construir castells de pedra a tot el país per evitar nous atacs. Així es va construir el veí castell de Lednica, esmentat per primera vegada el 1259 en una font escrita. Amb una superfície d'uns 1500 m², el castell va ser una de les fortaleses més grans de la zona. El territori del poble passà a formar part de la casa pairal del castell, que primer es convertí en una propietat reial i després passà a ser propietat d'un noble. El seu primer propietari conegut va ser Mark Lednici, entre el 1259 i el 1269. El 1301 la zona va passar a ser propietat de Máté Csák, i després de la seva mort va tornar a ser propietat reial. A finals de 1432 fou ocupada pels hussites, que van controlar i destruir la zona del castell de Lednica. El 1466 la zona va ser adquirida per Balázs Podmaniczky mitjançant matrimoni.
Zubák va ser esmentat per primera vegada per escrit com Zwbaky el 1471. Altres noms històrics són Zwbak (1475), Zubak (1598) i Trencsénfogas (1907). El poble era al domini del castell de Lednica. El 1598 hi havia 12 cases al poble, el 1720 tenia un molí i 24 contribuents. El 1784 el poble tenia 154 cases, 173 famílies i 923 habitants. El 1828 hi havia 144 cases i 1.237 habitants que eren treballaven de pagès i forestals.
Fins al tractat de pau del Trianon (1920), Zubák pertanyia al districte Puhó del comtat de Trenčín del Regne d'Hongria. Després va pertànyer a Txecoslovàquia i finalment a Eslovàquia.

## Població

Segons el cens de 2011, a Zubák vivien 876 persones (864 eslovacs, 4 txecs i 1 hongarès; 7 residents no van fer cap declaració sobre la seva ètnia).

## Referències

* ↑ Fényes, Elek. Magyarország geographiai szótára, mellyben minden város, falu és puszta, betürendben körülményesen leiratik [Diccionari geogràfic d'Hongria, en què cada ciutat, poble i lloc abandonat es descriu per ordre alfabètic] (en hongarès), 1851.
* ↑ Hromník, Milan. [De la història del poble i de la parròquia Zubák] ( PDF) (en eslovac), 2001.
* ↑ Vályi, András. Magyar Országnak leírása [Descripció del país hongarès] ( PDF) (en hongarès), 1796. Arxivat 2022-06-15 a Wayback Machine.
* ↑ Resultats del cens del 2011 (eslovac)
# Sarconi

Sarconi (lucà: Sarcùni) és un municipi italià, situat a la regió de Basilicata i a la província de Potenza. Ocupa una superfície de 30,69 quilòmetre quadrat i tenia 1,399 habitants a l'1 gener 2023.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.418 | 1.417 | 1.399 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani (en italià). Garzanti, 1990. ISBN 88-11-30500-4.
* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# Sarcopetalum

Sarcopetalum és un gènere amb unes espècies de plantes de flors pertanyent a la família Menispermaceae. Nadiu d'Austràlia.

## Espècies seleccionades

* Sarcopetalum harveyanum F.Muell.